ai4bharat/Pralekha huggingface dataset:
তথ্যওসম্প্রচারমন্ত্রক
প্রেস ইনফরমেশন ব্যুরো’র প্রিন্সিপাল ডাইরেক্টর জেনারেলের দায়িত্ব নিলেন শ্রী জয়দীপ ভাটনগর
নয়াদিল্লি, ০১ মার্চ ২০২১
আজ প্রেস ইনফরমেশন ব্যুরো’র প্রিন্সিপাল ডাইরেক্টর জেনারেলের দায়িত্ব গ্রহণ করলেন শ্রী জয়দীপ ভাটনগর। ইন্ডিয়ান ইনফরমেশন সার্ভিসের ১৯৮৬ ব্যাচের আধিকারিক শ্রী ভাটনগর এর আগে দূরদর্শনের বার্তা বিভাগের কমার্শিয়াল, সেলস্ ও মার্কেটিং বিভাগের প্রধান ছিলেন। তিনি প্রসার ভারতীর পশ্চিম এশিয়ার বিশেষ সংবাদদাতা হিসাবেও বহুদিন কাজ করেছেন। প্রসার ভারতীর পশ্চিম এশীয় বিভাগটির ২০টি দেশের সংবাদ পরিবেশন করে। এছাড়াও, তিনি আকাশবাণীর নিউজ সার্ভিসেস ডিভিশনের প্রধান ছিলেন। প্রিন্সিপাল ডাইরেক্টর জেনারেল পদটি গ্রহণের আগে শ্রী ভাটনগর প্রেস ইনফরমেশন ব্যুরো’তে ছ’বছর কাজ করেন বিভিন্ন গুরুত্বপূর্ণ পদে।
প্রসঙ্গত, গতকাল শ্রী কুলদীপ সিং ধাতওয়ালিয়া প্রিন্সিপাল ডাইরেক্টর জেনারেল পদ থেকে অবসর গ্রহণ করেন। শ্রী ভাটনগর তাঁর স্থলাভিষিক্ত হলেন।
প্রধানমন্ত্রীরদপ্তর
পণ্ডিত দীনদয়াল উপাধ্যায়ের জন্ম বার্ষিকীতে প্রধানমন্ত্রীর শ্রদ্ধার্ঘ্য
নয়াদিল্লি, ২৫ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী পণ্ডিত দীনদয়াল উপাধ্যায়কে তাঁর জন্মদিনে শ্রদ্ধা নিবেদন করেছেন।
শ্রী মোদী বলেছেন, পণ্ডিত দীনদয়াল উপাধ্যায়ের ব্যক্তিত্ব ও কাজ দেশবাসীর কাছে অনুপ্রেরণার উৎস। অন্ত্যোদয়ের প্রবক্তা দীনদয়াল উপাধ্যায় ভারতমাতার সেবার জন্য তাঁর জীবন উৎসর্গ করেছিলেন।
প্রধানমন্ত্রী, পণ্ডিত দীনদয়াল উপাধ্যায় সম্পর্কে তাঁর ভাবনা সকলের সঙ্গে ভাগ করে নিয়েছেন।
এক্স পোস্টের এক বার্তায় প্রধানমন্ত্রী বলেছেন, “ভারতমাতার সেবায় উৎসর্গীকৃত, অন্ত্যোদয়ের প্রবক্তা পণ্ডিত দীনদয়াল উপাধ্যায়জীর ব্যক্তিত্ব ও কাজ দেশবাসীর কাছে সর্বদাই অনুপ্রেরণাদায়ক। তাঁর জন্ম বার্ষিকীতে আমি তাঁকে প্রণাম জানাই”।
PG/CB/SB
(
প্রধানমন্ত্রীরদপ্তর
প্রধানমন্ত্রী দূষণ ও ঘূর্ণিঝড় সংক্রান্ত বৈঠকে পৌরহিত্য করেন
নয়াদিল্লি, ০৫ নভেম্বর, ২০১৯
প্রধানমন্ত্রী শ্রী নরেন্দ্র মোদী আজ উত্তর ভারতের বিভিন্ন জায়গায় দূষণের ফলে সৃষ্ট পরিস্হিতির পর্যালোচনার জন্য আয়োজিত এক বৈঠকে পৌরহিত্য করেন।
বৈঠকে প্রধানমন্ত্রী পশ্চিম ভারতের বিভিন্ন অঞ্চলে ঘূর্ণিঝড়ের ফলে সৃষ্ট পরিস্হিতির পর্যালোচনাও করেছেন।
CG/CB/NS
(Visitor Counter : 61
শ্রমওকর্মসংস্থানমন্ত্রক
প্রধানমন্ত্রীর দৃষ্টিভঙ্গী মতো নমনীয় কর্মক্ষেত্র, বাড়ি থেকে কাজের ইকো সিস্টেম নিয়ে ‘অমৃত কাল’এ কেন্দ্রীয় শ্রম মন্ত্রক ২০৪৭এ লক্ষ্যপথ তৈরি করছে
কলকাতা, ৬ সেপ্টেম্বর, ২০২২
প্রধানমন্ত্রীর দৃষ্টিভঙ্গী মতো নমনীয় কর্মক্ষেত্র, বাড়ি থেকে কাজের ইকো সিস্টেম নিয়ে ‘অমৃত কাল’এ কেন্দ্রীয় শ্রম মন্ত্রক ২০৪৭এ লক্ষ্যপথ তৈরি করছে। সমস্ত রাজ্য এবং কেন্দ্রশাসিত অঞ্চলে শ্রম মন্ত্রীদের জাতীয় সম্মেলনে ভাষণ দিতে গিয়ে প্রধানমন্ত্রী বলেছেন, “ভবিষ্যতের জন্য প্রয়োজন নমনীয় কর্মক্ষেত্র, বাড়ি থেকে কাজের ইকো সিস্টেম, নমনীয় কাজের সময়। মহিলা শ্রমশক্তির অংশগ্রহণের দিকে তাকিয়ে নমনীয় কর্মক্ষেত্রকে আমরা সুযোগ হিসেবে ব্যবহার করতে পারি।”
সেই মতো পরিবর্তিত প্রেক্ষাপটে কেন্দ্রীয় শ্রম মন্ত্রক নমনীয় কর্মক্ষেত্র, বাড়ি থেকে কাজের ইকো সিস্টেম এবং নমনীয় কাজের সময়ের ওপরে জোর দিচ্ছে।
ইতিমধ্যে শ্রমিকদের স্বার্থের দিকে তাকিয়ে কেন্দ্রীয় শ্রম মন্ত্রক প্রধানমন্ত্রী শ্রম-যোগী মন্থন যোজনা, প্রধানমন্ত্রী সুরক্ষা বীমা যোজনা এবং প্রধানমন্ত্রী জীবন জ্যোতি বীমা যোজনা’র মতো বিভিন্ন উদ্যোগ হাতে নিয়েছে। এই সমস্ত প্রকল্পগুলির ফলে অসংগঠিত ক্ষেত্রে শ্রমিকদের মধ্যে একটা আস্থাভাব তৈরি হয়েছে যে দেশ তাদের কঠোর শ্রমকে অনুরূপ মর্যাদা দেয়।
এছাড়াও ‘জরুরি ঋণ সীমা নিশ্চয়তা প্রকল্প’ লক্ষাধিক ছোট শিল্পকে সাহায্য করেছে। একটা সমীক্ষা অনুযায়ী মহামারীর সময়কালে প্রায় দেড় কোটি শ্রমিকের কাজকে বাঁচিয়েছে এই প্রকল্প। করোনার সময়ে ইপিএফও কর্মচারীদের প্রভূত সাহায্য লেগেছে কারন কয়েক হাজার কোটি টাকা অগ্রিম তাদেরকে দেওয়া হয়েছে। বন্ধুগণ, শ্রমিকদের প্রয়োজনে দেশ যেমন তাদেরকে সাহায্য করেছে আমরা দেখছি যে সেই একইভাবে এই মহামারীকে কাটিয়ে উঠতে শ্রমিকরাও তাদের সর্বতো শক্তিকে ব্যবহার করেছে। আজ ভারত পুনরায় বিশ্বে দ্রুততম অর্থনীতির দেশ হয়ে উঠেছে এবং বহুলাংশে এই সাফল্য শ্রমিকদের প্রাপ্য।
আরও একটা মাইল ফলক হল কেবলমাত্র এক বছরের মধ্যে ৪০০টি ক্ষেত্রের সঙ্গে যুক্ত প্রায় ২৮ কোটি শ্রমিক তাদের নাম ই-শ্রম পোর্টালে নথিভুক্ত করেছে। এর দ্বারা বিশেষভাবে উপকৃত হয়েছেন নির্মাণ শ্রমিকরা, পরিযায়ী শ্রমিকরা এবং গার্হস্থ শ্রমিকরা। এরা এখন সার্বজনীন অ্যাকাউন্ট নাম্বারের মতো সুবিধাগুলির সুযোগ পাচ্ছেন। ই-শ্রম পোর্টালকে জাতীয় কর্মজীবন সেবা, অসীম পোর্টাল এবং উদ্যম পোর্টালের সঙ্গে যুক্ত করা হচ্ছে যাতে শ্রমিকদের কর্মসংস্থানের সুযোগ আরও বাড়ানো যায়।
গত ৮ বছরে কেন্দ্রীয় শ্রম মন্ত্রক দাসত্বের সময়কালে দাস সুলভ মানসিকতার আইনকে বর্জন করার উদ্যোগ হাতে নিয়েছে। দেশ এখন বদলাচ্ছে। শ্রম আইনের সংস্কার এবং সরলীকরণ করা হচ্ছে। একথা মাথায় রেখে ২৯টি শ্রম আইনকে এখন কেবলমাত্র চারটি সাধারণ শ্রম বিধিতে পরিবর্তন করা হয়েছে। এইভাবে আমাদের শ্রমিক ভাই-বোনেরা ন্যূনতম মজুরি, কাজের সুরক্ষা, সামাজিক সুরক্ষা এবং স্বাস্থ্য সুরক্ষার মতো বিষয়গুলিতে আরও বেশি সক্ষমতা অর্জন করতে পারছেন। আন্তঃরাজ্য পরিযায়ী শ্রমিকের সংজ্ঞা নতুন শ্রম বিধিতে সরলীকরণ করা হয়েছে। আমাদের পরিযায়ী শ্রমিক ভাই-বোনেরা এখন ‘এক দেশ এক রেশন কার্ড’ প্রকল্পে অনেক উপকৃত হয়েছেন।
PG/AB/NS
(Visitor Counter : 29
নির্বাচনকমিশন
নির্বাচন কমিশন উত্তর কলকাতা সংসদীয় কেন্দ্রের জোড়াসাঁকো বিধানসভার ২০০ নম্বর ভোটগ্রহণ কেন্দ্রে পুনরায় ভোটগ্রহণের নির্দেশ দিয়েছে
কলকাতা, ২১ মে, ২০১৯
নির্বাচন কমিশন কলকাতা উত্তর সংসদীয় কেন্দ্রের অন্তর্গত জোড়াসাঁকো বিধানসভা সেগমেন্টের ২০০ নম্বর ভোটগ্রহণ কেন্দ্রে পুনরায় ভোটগ্রহণের নির্দেশ দিয়েছে। উল্লেখ করা যেতে পারে, সদ্য সমাপ্ত লোকসভা নির্বাচনের সপ্তম তথা চূড়ান্ত দফায় গত ১৯ মে ওই সংসদীয় কেন্দ্রে ভোটগ্রহণ করা হয়েছিল। আগামীকাল জোড়াসাঁকো সংসদীয় কেন্দ্রের ২০০ নম্বর সংস্কৃত কলেজিয়েট বিদ্যালয় কক্ষের ১ নম্বর ঘরে সকাল ৭টা থেকে সন্ধ্যে ৬টা পর্যন্ত ভোটগ্রহণ করা হবে।
উত্তর কলকাতা সংসদীয় কেন্দ্রের রিটার্নিং অফিসার এবং সাধারণ পর্যবেক্ষকের পেশ করা রিপোর্টের ভিত্তিতে এবং সার্বিক পরিস্হিতি বিচার করে নির্বাচন কমিশন রাজ্যের মুখ্য নির্বাচনী আধিকারিককে ১৯৫১-র জনপ্রতিনিধিত্ব আইনের ৫৮ নম্বর ধারার ২ নম্বর উপধারা অনুযায়ী আগামীকাল ওই বুথে নতুন করে ভোটগ্রহণের নির্দেশ দেয়।
CG/BD/NS
(Visitor Counter : 79
প্রধানমন্ত্রীরদপ্তর
গান্ধী জয়ন্তীতে মহাত্মা গান্ধীর স্মৃতিতে শ্রদ্ধা জ্ঞাপন প্রধানমন্ত্রীর
গান্ধীজীর প্রতি শ্রদ্ধা জানিয়ে খাদি সামগ্রী ও হস্তশিল্প সামগ্রী কেনার জন্য জনগণের প্রতি আহ্বান প্রধানমন্ত্রীর
নয়াদিল্লি, ০২ অক্টোবর, ২০২২
প্রধানমন্ত্রী শ্রী নরেন্দ্র মোদী গান্ধী জয়ন্তীতে মহাত্মা গান্ধীর প্রতি শ্রদ্ধা জানিয়েছেন। শ্রী মোদী গান্ধীজীর প্রতি শ্রদ্ধা জানিয়ে খাদি সামগ্রী ও হস্তশিল্প সামগ্রী কেনার জন্য জনগণের প্রতি আহ্বান জানান। শ্রী মোদী বলেন, ভারত এখন আজাদি কা অমৃত মহোৎসব উদযাপন করছে। এই সময়ে গান্ধী জয়ন্তী আরও বেশি গুরুত্বপূর্ণ। তিনি মহাত্মা গান্ধী সম্পর্কে তাঁর চিন্তাভাবনার একটি ভিডিও সকলের সঙ্গে শেয়ার করেছেন।
এক ট্যুইট বার্তায় প্রধানমন্ত্রী বলেন, “#GandhiJayanti – তে মহাত্মা গান্ধীর স্মৃতিতে শ্রদ্ধা জানাই। এ বছর আজাদি কা অমৃত মহোৎসব পালন করছে ভারত। এই সময়ে গান্ধী জয়ন্তী আরও বিশেষ গুরুত্বপূর্ণ। আমরা যেন সর্বদা বাপুর নীতি মেনে জীবনযাপন করি। আমি দেশবাসীকে গান্ধীজীর প্রতি শ্রদ্ধা জানিয়ে খাদি সামগ্রী ও হস্তশিল্প সামগ্রী কেনার আহ্বান জানাই”।
PG/PM/SB
(
কেন্দ্রীয়মন্ত্রিসভা
অনিয়ন্ত্রিত আমানত প্রকল্প অধ্যাদেশ, ২০১৯ নিষিদ্ধ করার ব্যাপারে মন্ত্রিসভার সায়
নয়াদিল্লি, ১৯ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে অনিয়ন্ত্রিত আমানত প্রকল্প অধ্যাদেশ ২০১৯ নিষিদ্ধ করার ব্যাপারে অনুমতি দিয়েছে। মন্ত্রিসভার এই সিদ্ধান্তের ফলে অবৈধভাবে অর্থ জমা করার কাজকর্ম নিয়ন্ত্রণ করা যাবে। বর্তমানে অর্থলোভি কিছু মানুষ নিয়ন্ত্রণমূলক ব্যবস্থায় যে ফাঁকফোকর রয়েছে তা কাজে লাগিয়ে এবং প্রশাসনিক ব্যবস্থার নমনীয়তার সুযোগ নিয়ে দরিদ্র মানুষের সঙ্গে আর্থিক প্রতারণা করছেন। এই বিষয়টিকে বিবেচনায় রেখেই অনিয়ন্ত্রিত আমানত প্রকল্পগুলি নিষিদ্ধ করার সিদ্ধান্ত নেওয়া হয়েছে। এছাড়াও, এ ধরণের আর্থিক প্রতারণার সঙ্গে যুক্ত সংশ্লিষ্ট সব পক্ষের জন্য প্রয়োজনীয় শাস্তি ও প্রতারিত অর্থ ফেরৎ দেওয়ার সংস্থানও প্রস্তাবে হয়েছে।
CG/BD/SB
(Visitor Counter : 71
স্বরাষ্ট্র মন্ত্রক
কেন্দ্রীয় স্বরাষ্ট্রমন্ত্রী শ্রী অমিত শাহ আজ জম্মুতে কেন্দ্রশাসিত জম্মু ও কাশ্মীরে নিরাপত্তা পরিস্থিতি পর্যালোচনা করেছেন
শ্রী শাহ জঙ্গিদের বিরুদ্ধে সক্রিয় অভিযান এবং তাদের নিরাপদ আশ্রয় বা আর্থিক সহায়তা থেকে বঞ্চিত করার ওপর জোর দিয়েছেন
নতুন দিল্লি, ১৯ মার্চ, ২০২২
কেন্দ্রীয় স্বরাষ্ট্রমন্ত্রী শ্রী অমিত শাহ আজ জম্মুতে কেন্দ্রশাসিত জম্মু ও কাশ্মীরে নিরাপত্তা পরিস্থিতি পর্যালোচনা করেছেন। এই পর্যালোচনা বৈঠকে জম্মু ও কাশ্মীরের উপরাজ্যপাল শ্রী মনোজ সিনহা সহ কেন্দ্রীয় সরকার এবং কেন্দ্রশাসিত জম্মু-কাশ্মীর প্রশাসনের উচ্চপদস্থ আধিকারিকরা উপস্থিত ছিলেন। শ্রী শাহ সার্বিক নিরাপত্তা পরিস্থিতিতে অগ্রগতি হওয়ায় সন্তোষপ্রকাশ করে বলেন, ২০১৮-তে জঙ্গি হানার ঘটনা ৪১৭ থেকে কমে ২০২১-এ ২২৯ হয়েছে। অন্যদিকে, নিরাপত্তাকর্মীদের শহীদ হওয়ার সংখ্যাও ২০১৮-তে ৯১ থেকে কমে ২০২১-এ ৪২ হয়েছে। শ্রী শাহ জঙ্গিদের বিরুদ্ধে সক্রিয় অভিযান চালানো এবং তাদের নিরাপদ আশ্রয় ও আর্থিক সহায়তা থেকে বঞ্চিত করার ওপর জোর দেন। সন্ত্রাস দমন অভিযান আরও কার্যকর ভাবে পরিচালনা তথা কারাগার থেকে জঙ্গিদের কাজকর্মে তীক্ষ্ণ নজরদারির জন্য শ্রী শাহ নিরাপত্তা বাহিনী ও পুলিশ প্রশাসনকে আরও সমন্বয় গড়ে তোলার কথা বলেন। স্বরাষ্ট্রমন্ত্রী জম্মু ও কাশ্মীরে মাদক দমন ব্যুরোর কাজকর্ম আরও নিবিড় করার নির্দেশ দিয়ে বলেন, মাদক-সন্ত্রাস বন্ধে আরও কঠোর পদক্ষেপ নিতে হবে।
সীমান্ত পারের অনুপ্রবেশের ঘটনা শূন্যতে নামিয়ে আনতে এবং সন্ত্রাসবাদ চিরতরে নির্মূল করতে নিরাপত্তা ব্যবস্থাকে আরও আঁটোসাঁটো করার কথা উল্লেখ করে শ্রী শাহ কেন্দ্রশাসিত এই অঞ্চলে শান্তি ও সমৃদ্ধির জন্য প্রধানমন্ত্রী শ্রী নরেন্দ্র মোদীর পরিকল্পনা বাস্তবায়িত করার ওপর জোর দেন।
CG/BD/AS/
(Visitor Counter : 115
মৎস্য ও পশু পালন এবং দুগ্ধশিল্প মন্ত্রক
নান্দি  পোর্টালের সূচনা করলেন শ্রী পুরুষোত্তম রুপালা
নতুন দিল্লি, ২৬ জুন, ২০২৩
কেন্দ্রীয় মৎস্য, পশুপালন ও দুগ্ধ মন্ত্রী শ্রী পুরুষোত্তম রুপালা আজ নতুন দিল্লির কৃষি ভবনে নান্দি  পোর্টালের সূচনা করেন। এই পোর্টাল চালু হওয়ায় পশুপালন ও দুগ্ধ ক্ষেত্রের সঙ্গে যুক্ত বিভিন্ন দ্রব্যের পরীক্ষা ও অনুমোদনের ক্ষেত্রে আরও স্বচ্ছতা আসবে। সেন্ট্রাল ড্রাগস স্ট্যান্ডার্ড কন্ট্রোল অর্গ্যানাইজেশনের পোর্টাল সুগম-এর সঙ্গে সমন্বয় রেখে এই পোর্টাল কাজ করবে। ডিজিটাল ইন্ডিয়ার লক্ষ্যে এটি একটি উল্লেখযোগ্য পদক্ষেপ এবং এর ফলে গবাদিপশু এবং এই শিল্পের অগ্রগতি ত্বরান্বিত হবে। নান্দি পোর্টাল চালু হওয়ায় গবাদিপশুদের টিকাকরণ এবং ভ্রাম্যমান পশু চিকিৎসা ইউনিটগুলির কাজে গতি আসবে। এই পোর্টাল গবেষকদের কাজেও সহায়ক হবে এবং পশুপালন শিল্পে বাণিজ্যিক দিশা দেখাবে। কেন্দ্রীয় মন্ত্রী শ্রী রুপালা এধরনের পোর্টাল তৈরির জন্য সংশ্লিষ্ট সকলের ভূমিকার প্রশংসা করেন।
এই উপলক্ষে কেন্দ্রীয় পশুপালন, দুগ্ধ ও মৎস্য প্রতিমন্ত্রী ডঃ সঞ্জীব বালিয়ান ডিজিটাল ইন্ডিয়া মিশনের লক্ষ্যে দপ্তরের প্রয়াসের প্রশংসা করেন।
পশু চিকিৎসায় ব্যবহৃত বিভিন্ন টিকা গবাদিপশুর স্বাস্থ্য রক্ষা ও উৎপাদনের ক্ষেত্রে গুরুত্বপূর্ণ ভূমিকা পালন করে চলেছে। সেইসঙ্গে নিরাপদ খাদ্য সামগ্রী সরবরাহের মাধ্যমে মানুষের স্বাস্থ্যের ক্ষেত্রেও উল্লেখযোগ্য ভূমিকা নিচ্ছে। পাশাপাশি প্রাণী থেকে মানুষের মধ্যে রোগ সংক্রমণ ঠেকাতেও এই টিকা কার্যকর ভূমিকা নিচ্ছে। বিভিন্ন গবাদিপশুর স্বাস্থ্য রক্ষা অত্যন্ত জরুরি এবং টিকা ও ওষুধের সরবরাহ বজায় রাখাও গুরুত্বপূর্ণ।
বিভিন্ন ধরনের কমিটি গঠনের মাধ্যমে নিয়ন্ত্রণ প্রক্রিয়ায় উন্নতি ঘটানোর চেষ্টা চালিয়ে যাচ্ছে পশুপালন মন্ত্রক। দেশের বিভিন্ন প্রান্তে পশু চিকিৎসায় ব্যবহৃত ওষুধ এবং টিকার সহজলভ্যতার ক্ষেত্রে এটি অত্যন্ত গুরুত্বপূর্ণ। গবাদিপশুর ক্ষেত্রে দীর্ঘমেয়াদি সাফল্য সুনিশ্চিত করতে সরকার কৃষকদের উপযোগী পশু স্বাস্থ্য ব্যবস্থা গড়ে তোলার উদ্যোগ নিয়েছে। এই লক্ষ্যে শিক্ষাবিদ ও শিল্প বিশেষজ্ঞদের নিয়ে নিয়ন্ত্রক কমিটিও তৈরি করা হয়েছে।
তথ্য প্রযুক্তি ব্যবস্থার উন্নতির মাধ্যমে প্রধানমন্ত্রী ডিজিটাল ইন্ডিয়া গড়ে তোলার যে উদ্যোগ নিয়েছেন, তার সঙ্গে সামঞ্জস্য রেখেই পশু টিকা ও ওষুধের অনুমোদনের ক্ষেত্রে গতি আনতেই এই নান্দি পোর্টাল চালু করা হয়েছে। এই পোর্টালের মাধ্যমে বিভিন্ন সরকারি দপ্তর, সংস্থা ও শিল্প প্রতিষ্ঠানের মধ্যে দ্রুত সমন্বয় গড়ে তোলা সম্ভব হবে।
(CG/MP/AS/
কর্মী, জন-অভিযোগএবংপেনশনমন্ত্রক
কেন্দ্রীয় সচিবালয়ের আধিকারিকদের এক প্রতিনিধি দল তাঁদের পদোন্নতি ও চাকুরিগত বিষয় নিয়ে কেন্দ্রীয় মন্ত্রী জিতেন্দ্র সিং-এর সাথে আলোচনা করেছেন
নতুন দিল্লি, ৩০ জুন, ২০২১
কেন্দ্রীয় সচিবালয়ের আধিকারিকদের এক প্রতিনিধি দল আজ কেন্দ্রীয় মন্ত্রী ডক্টর জিতেন্দ্র সিং এর সঙ্গে দেখা করে তাঁদের পদোন্নতি ও চাকুরিগত বিষয় নিয়ে আলোচনা করেছেন। ডক্টর সিং প্রতিনিধি দলের বক্তব্য সহিষ্ণুতার সঙ্গে শোনেন। পরে তিনি জানান, বিচারাধীন বিষয় গুলি সমাধান করার জন্য ডিপার্টমেন্ট অফ পার্সোনাল এন্ড ট্রেনিং ক্রমাগত প্রচেষ্টা চালিয়ে যাচ্ছে। এমনকি আদালতে বিচারাধীন মামলা গুলি সমাধানের লক্ষ্যে যথাসাধ্য চেষ্টা চালাচ্ছে।
কেন্দ্রীয় মন্ত্রী উল্লেখ করেন যে, দু'বছর আগেও ডিপার্টমেন্ট অফ পার্সোনাল এন্ড ট্রেনিং বিভিন্ন বিভাগে এবং নানা স্তরে প্রায় ৪ হাজার কর্মকর্তার পদোন্নতি দিয়েছে। যা ব্যাপকভাবে প্রশংসিত হয়েছিল।
কেন্দ্রীয় মন্ত্রীর সঙ্গে দেখা করে প্রতিনিধিদলটিও আশা প্রকাশ করে বলেছে যে, তাঁর হস্তক্ষেপেই তাঁদের সমস্যাগুলির সমাধান হবে।
CG/ SB
(Visitor Counter : 83
রেলমন্ত্রক
ভারতীয় রেলে “স্বচ্ছতা পক্ষকাল” উদযাপন
নতুন দিল্লি, ২০ সেপ্টেম্বর, ২০২০
ভারতীয় রেলে ১৬ই সেপ্টেম্বর থেকে “স্বচ্ছতা পক্ষকাল” উদযাপন চলছে। আগামী ৩০শে সেপ্টেম্বর পর্যন্ত এই পক্ষকাল উদযাপন চলবে। স্বচ্ছতা পক্ষকাল-এর উদ্বোধনের দিন ভারতীয় রেলের সমস্ত আঞ্চলিক কার্যালয়, বিভাগীয় দপ্তরে রেল কর্মীরা স্বচ্ছতার শপথ বাক্য পাঠ করেন। এই পক্ষকাল উদযাপনের অঙ্গ হিসেবে সমস্ত স্টেশন, ট্রেন, রেল লাইন, রেল কলোনী এবং অন্যান্য জায়গায় স্বচ্ছতা অভিযান চালানো হয়। প্লাস্টিক বর্জ্য ব্যবস্থাপনার উপর বিশেষ নজর দেওয়া হয়। পাশাপাশি মাস্ক, স্যানিটাইজার বিতরণ করা হয়। রেল চত্ত্বর পরিষ্কার পরিচ্ছন্ন রাখতে সচেতনতার বার্তা প্রদান করা হয়। এর পাশাপাশি কোভিড-১৯ সম্পর্কিত সতর্কতামূলক বার্তাও তুলে ধরা হয়। এই পক্ষকাল-এ রেল লাইন, স্টেশন, শৌচালয়, ট্রেন ইয়ার্ডস, ডিপো ইত্যাদি পরিষ্কার পরিচ্ছন্ন করে তোলার উপর বিশেষ জোর দেওয়া হয়েছে।
উত্তর রেলওয়ে ইউনাইটেড নেশনস এনভায়রনমেন্ট প্রোগ্রাম -এর সঙ্গে যৌথভাবে গত ১৬ই সেপ্টেম্বর “স্বচ্ছতা এবং পরিবেশ” শীর্ষক বিষয়ের উপর একটি ওয়েবিনারের আয়োজন করেছিল। বর্তমান কোভিড মহামারীর দিকে লক্ষ্য রেখে এই পক্ষকাল-এর আয়োজন করা হয়েছে। এই ওয়েবিনারে পরিবেশ বিষয়ের বিভিন্ন বিশেষজ্ঞগণ এবং সরকারি-বেসরকারি সংস্থার প্রতিনিধিরা অংশ নিয়েছিলেন। কঠিন বর্জ্য ব্যবস্থাপনা, জল সংরক্ষণ, শক্তি সংরক্ষণ ইত্যাদি ক্ষেত্রে ভারতীয় রেলের গৃহীত পদক্ষেপের বিষয় আলোচনা চালানো হয়। একই সঙ্গে রেল স্টেশনগুলিকে সবুজায়ন, প্লাস্টির বর্জ্যের বিষয়ে ব্যবস্থাগ্রহণ, স্বচ্ছ ভারত মিশনের পদক্ষেপ গ্রহণ ইত্যাদি বিষয়েও এই ওয়েবিনারে আলোচনা চলে।
এই ওয়েবিনারে উত্তর রেলের প্রিন্সিপাল চিফ ইঞ্জিনিয়ার মেকানিকাল শ্রী অরুণ অরোরা, ইউএনইপি ভারতীয় কার্যালয়ের কান্ট্রি হেড শ্রী অতুল বাগী, এইএনইপি-র শুভেচ্ছা দূত শ্রীমতী দিয়া মির্জা বক্তব্য রাখেন। কেন্দ্রীয় আবাসন ও নগর বিষয়ক মন্ত্রক, স্বচ্ছ ভারত মিশনের অধিকর্তা সহ বিশিষ্ট ব্যক্তিবর্গ এই ওয়েবিনারে উপস্থিত ছিলেন।
এর পাশাপাশি পরিবেশ ব্যবস্থাপনা কেন্দ্রের প্রতিষ্ঠাতা ডঃ প্রসাদ মোদক, চিন্তন পরিবেশ গবেষণা এবং কার্যকরি গোষ্ঠীর সদস্য শ্রীমতী চিত্রা মুখার্জী এই ওয়েবিনারে উপস্থিত ছিলেন।
(CG/SS/SKD
তথ্যওসম্প্রচারমন্ত্রক
ভারতীয় সংস্কৃতির বিষয়ে প্রচারের জন্য আইসিসিআর – এর সঙ্গে প্রসার ভারতীর সমঝোতাপত্র স্বাক্ষর
নয়াদিল্লি, ২০ ডিসেম্বর, ২০২১
ভারতীয় সংস্কৃতির বিষয়ে প্রচারের জন্য প্রসার ভারতী এবং সাংস্কৃতিক সম্পর্কের জন্য ভারতীয় পর্ষদ -এর মধ্যে আজ একটি সমঝোতাপত্র স্বাক্ষরিত হয়েছে। আইসিসিআর-এর সঙ্গে যুক্ত বিশিষ্ট শিল্পীদের উপস্থাপনা দূরদর্শনের জাতীয় ও আন্তর্জাতিক চ্যানেলে সম্প্রচার করা হবে। সাপ্তাহিক অনুষ্ঠানের ভিত্তিতে ডিডি ন্যাশনাল, ডিডি ইন্ডিয়া, দূরদর্শনের আঞ্চলিক চ্যানেল এবং প্রসার ভারতী নিউজ সার্ভিসেস  – এ নৃত্য ও সঙ্গীত পরিবেশনা প্রদর্শিত হবে।
এই সমঝোতা স্বাক্ষরের লক্ষ্যই হ’ল জাতীয় ও আন্তর্জাতিক স্তরে দর্শক-শ্রোতাদের কাছে সেরা ভারতীয় সংস্কৃতি তুলে ধরা এবং শিল্পীদের টিভি ও ডিজিটাল প্ল্যাটফর্ম প্রদান করা।
আইসিসিআর – এর সহযোগিতায় দূরদর্শন আইসিসিআর আয়োজিত সাংস্কৃতিক অনুষ্ঠান/কনসার্ট/সঙ্গীত/নৃত্যের উপস্থাপনা-ভিত্তিক ৫২টি আধ ঘণ্টার পর্ব তৈরি করবে।
প্রসার ভারতীর মুখ্য কার্যনির্বাহী আধিকারিক শ্রী শশী শেখর ভেম্পতি, প্রসার ভারতীর  সদস্য শ্রী ডি পি এস নেগি এবং আইসিসিআর ও প্রসার ভারতীর অন্যান্য আধিকারিকদের উপস্থিতিতে এদিন দূরদর্শনের মহানির্দেশক শ্রী মায়েঙ্ক কুমার আগরওয়াল এবং আইসিসিআর-এর মহানির্দেশক শ্রী দীনেশ পটনায়েক – এর মধ্যে এই সমঝোতাপত্র স্বাক্ষরিত হয়। ২০২৪ সাল পর্যন্ত তিন বছরের জন্য এই সমঝোতা কার্যকর থাকবে।
CG/SS/SB
(Visitor Counter : 146
যোগাযোগওতথ্যপ্রযুক্তিমন্ত্রক
“নিয়ন্ত্রণ মূলক পর্যবেক্ষণের মাধ্যমে ডিজিটাল যোগাযোগ ক্ষেত্রে উদ্ভাবনী প্রযুক্তি, পরিষেবা, প্রয়োগ এবং বাণিজ্যিক মডেলের প্রসারের বিষয়ে” ভারতের টেলিযোগাযোগ নিয়ন্ত্রক কর্তৃপক্ষের প্রস্তাবপত্রের বিষয়ে মতামত জানানোর সময়সীমা বাড়ানো হল
নতুন দিল্লি, ১৮ জুলাই, ২০২৩
ভারতের টেলিযোগাযোগ নিয়ন্ত্রক কর্তৃপক্ষ “নিয়ন্ত্রণ মূলক পর্যবেক্ষণের মাধ্যমে ডিজিটাল যোগাযোগ ক্ষেত্রে উদ্ভাবনী প্রযুক্তি, পরিষেবা, প্রয়োগ এবং বাণিজ্যিক মডেলের প্রসারের বিষয়ে” ১৯ জুন, ২০২৩ একটি প্রস্তাবপত্র প্রকাশ করে। সেখানে উল্লিখিত বিষয়গুলির ওপর মতামত জানাবার শেষ দিন ছিল ২০২৩-এর ১৭ জুলাই। আপত্তির কথা জানানোর শেষ দিন ধার্য হয়েছিল ২০২৩-এর পয়লা আগস্ট।
মতামত জানাবার সময়সীমা বাড়ানোর জন্য সংশ্লিষ্ট পক্ষগুলির অনুরোধের ভিত্তিতে স্থির হয়েছে লিখিত মতামত জানানো যাবে ২০২৩-এর ৩১ জুলাই পর্যন্ত। আপত্তির কথা জানানো যাবে ২০২৩-এর ১৬ আগস্ট পর্যন্ত।
এইসব মন্তব্য এবং আপত্তির কথা বৈদ্যুতিন ফর্মের মাধ্যমে ভারতের টেলিযোগাযোগ নিয়ন্ত্রক কর্তৃপক্ষের  পরামর্শদাতা সঞ্জীব কুমার শর্মার কাছে পাঠানো যেতে পারে। ইমেল আইডি -advbbpa@trai.gov.in।
প্রধানমন্ত্রীরদপ্তর
রাষ্ট্রসঙ্ঘের সাধারণ সভায় ক্লাইমেট অ্যাকশন সামিটে প্রধানমন্ত্রীর ভাষণ
নয়াদিল্লি, ২৩ সেপ্টেম্বর, ২০১৯
প্রধানমন্ত্রী নরেন্দ্র মোদী রাষ্ট্রসঙ্ঘের সাধারণ সভায় রাষ্ট্রসঙ্ঘের মহাসচিব আয়োজিত ক্লাইমেট অ্যাকশন সামিটের উদ্বোধনী ভাষণ দিয়েছেন।
অনুষ্ঠানে প্রধানমন্ত্রী বলেন, গত বছর ‘চ্যাম্পিয়ন অফ্ দ্য আর্থ’ পুরস্কার পাওয়ার পর, রাষ্ট্রসঙ্ঘে ভাষণ দেওয়ার এটাই তাঁর কাছে প্রথম সুযোগ। তিনি বলেন জলবায়ু পরিবর্তনের মতো সমস্যাগুলির মোকাবিলায় আমরা বর্তমানে যে সমস্ত পদক্ষেপ নিয়েছি তা যথেষ্ঠ নয়। এক্ষেত্রে আচরণগত পরিবর্তন আনার জন্য বিশ্ববাসীকে গণ-আন্দোলন গড়ে তোলার ডাক দেন তিনি।
প্রধানমন্ত্রী বলেন, প্রকৃতির প্রতি শ্রদ্ধা প্রর্দশন, সম্পদের যুক্তিগ্রাহ্য ব্যবহার, আমাদের দৈনন্দিন চাহিদা হ্রাস করা এবং সীমিত সম্পদ কাজে লাগিয়ে জীবনযাপন সবক্ষেত্রেই আমাদের পরম্পরা ও বর্তমান সময়ের যাবতীয় প্রয়াসের গুরুত্বপূর্ণ ভূমিকা রয়েছে। নির্লোভ থাকাই আমাদের আদর্শ। এক্ষেত্রে ভারত আজ এখানে জলবায়ু পরিবর্তনের মতো জটিল বিষয়ে কেবল কিছু কথা বলার জন্যই নয়, বরং এক বাস্তবসম্মত প্রয়াস ও সুচিন্তিত পরিকল্পনা নিয়ে উপস্হিত হয়েছে। আমরা বিশ্বাস করি উপদেশ-পরামর্শ দেওয়ার চেয়ে সঠিক পন্হা-পদ্ধতি মেনে চলা অনেক বেশি কার্যকর।
জীবাশ্ম বর্হিভূত জ্বালানী ব্যবহারের পরিমাণ বাড়ানোর লক্ষ্যে ভারত অগ্রসর হচ্ছে বলেও জানান তিনি। ২০২২ সালের মধ্যে পুনর্নবীকরণযোগ্য শক্তি উৎপাদনের পরিমাণ ১৭৫ গিগাওয়াটের বেশি বাড়ানোর পরিকল্পনা রয়েছে। পরে, তা আরও বাড়িয়ে ৪৫০ গিগাওয়াট করা হবে। তিনি আরও বলেন ভারতে ই-মবিলিটি বা বৈদ্যুতিক যানবাহনের মাধ্যমে পরিবহণ ব্যবস্হাকে দূষণমুক্ত করার পরিকল্পনা গ্রহণ করা হয়েছে। পেট্রোল ও ডিজেলে জৈব-জ্বালানী মিশ্রণের পরিমাণ উল্লেখযোগ্যহারে বাড়ানোর ব্যাপারে কাজ চালানো হচ্ছে। তিনি বলেন, ১৫ কোটি পরিবারের কাছে পরিচ্ছন্ন রান্নার গ্যাস পৌঁছে দেওয়া সম্ভব হয়েছে।
শ্রী মোদী বলেন, জল সংরক্ষণ, বৃষ্টির জল সংরক্ষণ এবং জল সম্পদের উন্নয়নের জন্য জল জীবন মিশন প্রকল্প শুরু করা হয়েছে। এই মিশনে আগামী কয়েক বছর প্রায় ৫০০ কোটি টাকা খরচের পরিকল্পনা নেওয়া হয়েছে।
তিনি বলেন, আন্তর্জাতিক পর্যায়ে প্রায় ৮০টি দেশ আন্তর্জাতিক সৌরজোট অভিযানে সামিল হয়েছে। অন্যান্য অংশীদারদের নিয়ে ভারত ও সুইডেন ইন্ডাস্ট্রি ট্রানজিসন ট্র্যাকের আওতায় লিডারশিপ গ্রুপের সূচনা করতে চলেছে। এই উদ্যোগ প্রযুক্তি উদ্ভাবনের ক্ষেত্রে সহযোগিতার লক্ষ্যে সরকারি ও বেসরকারি ক্ষেত্রের জন্য এক উপযুক্ত মঞ্চ প্রদান করবে। শিল্প সংস্হাগুলিকে কার্বন নির্গমন কমাতেও এই উদ্যোগ সাহায্য করবে।
প্রধানমন্ত্রী বলেন, বিপর্যয় প্রতিরোধী পরিকাঠামো গড়ে তোলার জন্য ভারত এক জোটের সূচনা করতে চলেছে। সদস্য রাষ্ট্রগুলিকে এই জোটে সামিল হওয়ার আমন্ত্রণ জানান তিনি। প্রধানমন্ত্রী আরও বলেন, এবছর ১৫ আগস্ট ভারতের স্বাধীনতা দিবস উদযাপনের দিন, একবার ব্যবহারযোগ্য প্লাস্টিক বর্জনে গণ-আন্দোলন গড়ে তোলার আহ্বান জানানো হয়েছে। একবার ব্যবহারযোগ্য প্লাস্টিক বর্জনের লক্ষ্যে ভারতের এই উদ্যোগ প্লাস্টিকের ক্ষতিকারক প্রভাবগুলি সম্পর্কে বিশ্বব্যাপী সচেতনতা গড়ে তুলবে আশা প্রকাশ করেন তিনি।
CG/SS/NS
(Visitor Counter : 165
প্রতিরক্ষামন্ত্রক
প্রতিরক্ষা মন্ত্রী মুম্বাই-এ সম্পূর্ণ দেশীয় প্রযুক্তিতে তৈরি পি১৫বি শ্রেণীভুক্ত দ্বিতীয় রণতরী, গোপনে ক্ষেপণাস্ত্র ধ্বংস করতে সক্ষম আইএনএস মর্মুগাঁও নৌবাহিনীতে অন্তর্ভুক্ত করেছেন
নয়াদিল্লি, ১৮ ডিসেম্বর, ২০২২
মুম্বাইয়ে নৌবাহিনীর ডক ইয়ার্ডে প্রতিরক্ষা মন্ত্রী রাজনাথ সিং-এর উপস্থিতিতে রণতরী আইএনএস মর্মুগাঁও কে বাহিনীতে অন্তর্ভুক্ত করেছেন। পি১৫বি শ্রেণীভুক্ত এটি দ্বিতীয় রণতরী। এই যুদ্ধ জাহাজ গোপনে ক্ষেপণাস্ত্র ধ্বংস করতে পারে। সম্পূর্ণ দেশীয় প্রযুক্তিতে তৈরি যুদ্ধ জাহাজটির নকশা ভারতীয় নৌবাহিনীর ওয়ারশিপ ডিজাইন ব্যুরো তৈরি করেছে। মুম্বাইয়ের মাজগাঁও ডক শিপ বিল্ডার্স লিমিটেড এটি নির্মাণ করেছে।
এই উপলক্ষে আয়োজিত অনুষ্ঠানে বক্তব্য রাখার সময় প্রতিরক্ষ মন্ত্রী বলেন, সম্পূর্ণ দেশীয় প্রযুক্তিতে তৈরি এই যুদ্ধ জাহাজ দেশের সামগ্রিক নিরাপত্তাকে আরও শক্তিশালী করে তুলবে। যুদ্ধ জাহাজটি নির্মাণে ৭৫ শতাংশ উপাদান সম্পূর্ণ দেশীয়। এর নির্মাণে ভারতের সংশ্লিষ্ট ক্ষেত্রে উৎকর্ষতা প্রতিফলিত হয়েছে। মাজগাঁও ডক শিপ বিল্ডার্স লিমিটেড এবং ভারতীয় নৌবাহিনীর ভূমিকার প্রশংসা করে প্রতিরক্ষা মন্ত্রী বলেছেন, সংশ্লিষ্ট সংস্থাগুলির ইঞ্জিনিয়ার, প্রযুক্তিবিদ এবং বৈজ্ঞানিকদের কঠোর পরিশ্রমের ফসল আইএনএস মর্মুগাঁও । তিনি বলেন, দেশের অভূতপূর্ব উন্নয়নের মেরুদন্ড হিসেবে সশস্ত্র বাহিনীকে বিবেচনা করা হয়। পরিবর্তিত আন্তর্জাতিক পরিস্থিতিতে যে কোন অবস্থার মোকাবিলা করতে কেন্দ্রীয় সরকার দৃঢ় প্রতিজ্ঞ বলে তিনি উল্লেখ করেন। তাই প্রতিরক্ষা বাহিনীকে অত্যাধুনিক সামরিক সরঞ্জাম এবং প্রয়োজনীয় পরিকাঠামো সরবরাহ করে শক্তিশালী করে তোলা হচ্ছে। মাজগাঁও ডক লিমিটেডের কর্মতৎপরতার প্রসঙ্গ উল্লেখ করে শ্রী সিং বলেন, এই সংস্থা অত্যাধুনিক জাহাজ তৈরি করছে। তিনি বিভিন্ন জাহাজ নির্মাণকারী সংস্থাকে ভারতে এসে জাহাজ নির্মাণ করতে আহ্বান জানান। এ ক্ষেত্রে সরকারের বিভিন্ন নীতির সুবিধা তাঁরা পাবেন।
আইএনএস মুর্মোগাঁও-এর নৌবাহিনীতে অন্তর্ভুক্ত করার বিষয়টি উল্লেখ করে বাহিনীর প্রধান অ্যাডমিরাল আর হরি কুমার বলেছেন, ভারত এখন বৃহৎ আকারে রণতরী নির্মাণে সক্ষম। আত্মনির্ভর ভারত এবং মেক ইন ইন্ডিয়া কর্মসূচি-এর মাধ্যমে যথাযথভাবে বাস্তবায়িত হচ্ছে।
আইএনএস মর্মুগাঁও
১৬৩ মিটার লম্বা এবং ১৭ মিটার চওড়া এই যুদ্ধ জাহাজটিতে অত্যাধুনিক সব সরঞ্জাম রয়েছে। এখানে ভূমি থেকে ভূমি ক্ষেপনাস্ত্র এবং ভূমি থেকে আকাশ ক্ষেপনাস্ত্র শনাক্ত করার ব্যবস্থা আছে। ডুবোজাহাজ প্রতিরোধী ব্যবস্থাপনা ছাড়াও যুদ্ধ দেশীয় প্রযুক্তিতে নির্মিত রকেট ও টর্পেডো উৎক্ষেপণের সুযোগও এখানে আছে। পশ্চিম উপকূলে গোয়ার ঐতিহাসিক বন্দর নগরীর নামে এই জাহাজটির নামকরণ করা হয়েছে। পারমাণবিক, জৈব ও রাসায়নিক যুদ্ধে অংশ নিতে সক্ষম এই জাহাজ গ্যাসের মাধ্যমে চালানো যায়।
পি১৫বি ধ্বংসাত্মক ব্যবস্থাপনা
পি১৫বি ধ্বংসাত্মক ব্যস্থাপনায় নজরদারি চালানোর জন্য নানা ধরনের উপাদান রয়েছে। সমুদ্রের প্রহরার ক্ষেত্রে এই ধরনের জাহাজ যথেষ্ট সফল। এটির গোপনভাবে চলাচল করার ক্ষমতা থাকায় বিভিন্ন অভিযানে এই শ্রেণীর যুদ্ধ জাহাজ সফলভাবে অংশ নিতে পারে।
২০১৬ সালের ১৭ সেপ্টেম্বর জাহাজটিকে জলে ভাসানো হয়। এরপর ২০২১এর ১৯ ডিসেম্বর গোয়ার মুক্তি দিবসের ৬০ বছর উপলক্ষে আয়োজিত এক অনুষ্ঠানে সমুদ্রে এর পরীক্ষা-নিরীক্ষা শুরু হয়। অনুষ্ঠানে প্রতিরক্ষা মন্ত্রী তাঁর ভাষণে প্রাক্তন প্রতিরক্ষা মন্ত্রী মনোহর পাররিকরকে শ্রদ্ধা জানান। প্রয়াত এই নেতা ২০১৬ সালে আইএনএস মর্মুগাঁওকে ১৭ সেপ্টেম্বর জলে ভাসিয়েছিলেন।
PG/CB/NS
(Visitor Counter : 95
স্বাস্থ্যওপরিবারকল্যাণমন্ত্রক
কোভিড -১৯ টিকাকরণের বিষয়ে সর্বশেষ তথ্য
রাজ্য ও কেন্দ্রশাসিত অঞ্চলগুলিকে ২৭ কোটি ২৮লক্ষের বেশি টিকার ডোজ পাঠানো হয়েছে
রাজ্য ও কেন্দ্রশাসিত অঞ্চলগুলির কাছে ২.১৮কোটির বেশি টিকার ডোজ রয়েছে
নতুনদিল্লী, ১৭ই জুন, ২০২১
কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। কারণ কেন্দ্র কোভিড-১৯ মহামারীর বিরুদ্ধে লড়াইয়ে টিকাকরণকে একটি গুরুত্বপূর্ণ কৌশল হিসেবে বিবেচনা করছে। তবে নমুনা পরীক্ষা, সংক্রমিতদের শনাক্ত করা, চিকিৎসার ব্যবস্থা করা এবং যথাযথ কোভিড আচরণবিধিও মেনে চলতে হবে।
দ্রুততার সঙ্গে কোভিড-১৯ টিকাকরণ অভিযানের তৃতীয় পর্যায় পয়লা মে থেকে শুরু হয়েছে।
বিভিন্ন টিকা প্রস্তুতকারক সংস্থা যে টিকা উৎপাদন করছে প্রতি মাসে তার ৫০ শতাংশ কেন্দ্র সংগ্রহ করছে। এই টিকা আগের মতোই রাজ্যগুলিকে বিনামূল্যে দেওয়া হচ্ছে।
কেন্দ্র এ পর্যন্ত ২৬,৬৯,১৪,৯৩০টি টিকার ডোজ সরাসরি সংগ্রহ করে রাজ্য ও কেন্দ্রশাসিত অঞ্চলগুলিকে তা বিনামূল্যে দিয়েছে। এর মধ্যে ২৫,১০.০৩,৪১৭ টি ডোজ সুবিধাভোগীদের দেওয়ার জন্য ব্যবহার করা হয়েছে। তবে টিকাকরণের সময় কিছু ডোজ অপচয়ও হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২,১৮,২৮,৪৮৩ টি টিকার ডোজ আছে।
আগামী ৩ দিনের মধ্যে রাজ্য ও কেন্দ্র শাসিত অঞ্চলগুলিকে ৫৬,৭০,৩৫০ টি ডোজ সরবরাহ করা হবে ।
CG/CB/
(
প্রধানমন্ত্রীরদপ্তর
চন্দ্রযান-৩-এর সাফল্য ১৪০ কোটি ভারতবাসীর আশা আকাঙ্ক্ষা এবং সক্ষমতাকে মূর্ত করে তুলেছে : প্রধানমন্ত্রী
নতুন দিল্লি ২৩ আগস্ট ২০২৩
প্রধানমন্ত্রী শ্রী নরেন্দ্র মোদী বলেছেন, চন্দ্রযান-৩-র সাফল্য ১৪০ কোটি ভারতবাসীর আশা আকাঙ্ক্ষা এবং সক্ষমতাকে মূর্ত করে তুলেছে।
ভারতীয় মহাকাশ গবেষণা সংস্থার একটি পোস্ট এক্স-এ ভাগ করে নিয়ে প্রধানমন্ত্রী বলেছেন :
“চন্দ্রযান-৩-এর সাফল্য ১৪০ কোটি ভারতবাসীর আশা আকাঙ্খা এবং সক্ষমতাকে মূর্ত রূপ দিয়েছে।
নতুন দিগন্ত ও আরও দূরের হাতছানি
ভারতের জন্য গর্বের মূহুর্ত 🇮🇳”
AC/AB/AG
(